****

****

**I.Ўқув фанининг долзарблиги ва олий касбий таълимдаги ўрни**

Ушбу фан дастури Ўзбекистон Республикаси Давлат таълим стандарти ва бакалавриат таълим йўналиши малака талабларига асосланган ҳолда тузилган. Ушбу дастур асосида замонавий педагогик технологияларни ўқитиш жараёнида қўллаган ҳолда, талабани назарий маълумотидан бошланғич амалий кўникмаларни бажаришга ўргатиб, орттирилган кўникмаларни замонавий тиббий технологиялар билан уйғунлаштирилган ҳолда қўллашга имкон яратади.

“Эпидемиология” фани ўқув режанинг умумкасбий фанлар блокига тааллуқли.

“Эпидемиология” фанини Даволаш иши ва Тиббий педагогика факультетлари талабаларига IX-X семестрларида ўқитилади. Эпидемиология фанини ўрганиш талабаларни умум гуманитар, тиббиёт, гигиена, соғлиқни сақлашни ташкил қилиш, философия, ҳарбий дисциплина, патологик анатомия, физиология, тиббий биология ва гистология каби, шунингдек клиник, гигиеник фанлар ҳамда ўқитиш учун фундамент хисобланган юқумли касалликлар, микробиология, вирусология ва иммунология фанларидан эгаллаган билим ва кўникмаларга асосланади

Ушбу дастурда “Эпидемиология” фанининг мазмуни, предмети, методи ҳамда моҳияти, унинг мақсади ва вазифалари,санитария гигиена ва эпидемиологияда тиббий билимлар асосини шакллантиришда муҳим аҳамиятга эга. У бошқа фанлар билан биргаликда аҳоли касалланишлари замонавий эпидемиологик хусусиятлари тўғрисида маълумот бериш, шу билан бирга талабада эпидемиологик, мантиқий ва клиник фикр юритишни ривожланишини таъминлайди. Дастур “Эпидемиология” фанини чуқур ўрганиш тегишли соҳалар муаммоларини ҳал қилишда муҳим роль ўйнайди.

**II**. **Ўқув фанининг мақсади ва вазифаси**

Эпидемиология фаннинг асосий **мақсади** - белгиланган вазифа бўйича функционал вазифаларни бажариш учун эпидемиология фанининг назарий ва амалий масалалари бўйича керак бўлган хажмда талабаларни ўқитиш белгиланган вазифа бўйича функционал вазифаларни бажариш учун эпидемиология фанннинг назарий ва амалий масалалари бўйича керак бўлган хажмда талабаларни ўқитиш.

**Фанни вазифаси:**

* эпидемиология фани бўйича замонавий илм-фан ва амалиётдаги ютуқларга таяниб ва ўқитишдаги энг прогрессив усуллардан фойдаланган ҳолда мутахассисларни назарий жиҳатдан тайёрлаш;

- юқумли ва паразитар касалликларга қарши ўтказиладиган профилактик ва эпидемияга қарши чора-тадбирлар ўргатиш;

- талабаларни аҳоли ўртасида, даволаш-профилактик муассасаларида ва эпидемик ўчоқларда юқумли касалликлар профилактикаси ва унга қарши кураш чора-тадбирларини ташкиллаштиришни ўргатиш;

- талабаларни эпидемик ҳолатни объектив баҳолашга асосланган эпидемиологик ва клиник фикрлашни шакллантиришдан иборат билимларни эгаллашларини таъминлаш, чора-тадбирлар ишлаб чиқиш бўйича амалий фаолият кўникмаларига; турли хилдаги объектларни санитар текшириш бўйича баённома ва далолатномаларни тузишга ўргатиш

Фан бўйича талабаларнинг билим, кўникма ва малакаларга қўйидаги талаблар қўйилади.

***Талаба:***

* соғлом турмуш тарзини тарғибот қилишни;
* фаннинг мақсади ва вазифалари;
* эпидемиологик текширув усулларининг ўзига ҳос хусусиятларини, ушбу усулларнинг асосий бўлимлари ва уларнинг мақсади;
* касалликларга сабаб бўлувчи хавфли омиллар ҳақидаги фарқларнинг пайдо бўлиши ва фаразларнинг қанчалик ишончлилигини исботлаш усуллари;

- аҳолини юқумли касалликларга қарши профилактик эмлаш, махсус профилактика воситалари, уларни тайёрлаш, сақлаш ва эмлаш йўл-йўриқлари ***ҳақида тасаввурга эга бўлиши;***

* касбий муаммо ва вазифаларни ечиш ёки ҳал қилиш учун эпидемиологик ёндошиш ва/ёки эпидемиологик текшириш натижаларини;
* асосий касалликлар эпидемиологияси, шунингдек касалликларни камайтириш бўйича чора-тадбирлар тизимини ва тўғри ёндошиш услубларини;
* инструктив ҳужжатларга мос равишда ва уларга риоя қилган ҳолда ҳамда эпидемиологик диагностика натижалари асосида профилактик ва эпидемияга қарши чора тадбирларни ташкил қилиш ва ўтказишни;
* юқумли касалликлар, болалар инфекцияларининг диспансеризацияси ва профилактикасини ўтказишни;
* профилактик чора - тадбирлар комплекс режасини тузишни;
* касалликларнинг келиб чиқиши ва ривожланишини олдини олиш мақсадида, соғлом ҳаёт тарзини ташвиқот (пропаганда) қилиш, аҳолининг тарбияси бўйича санитар оқартув ишларини ўтказишни;
* участка терапевтива поликлиника юқумли касалликлар кабинети асосий ҳужжатларини;
* инфекция манбаларини эрта аниқлаш ва зарарсизлантириш бўйича эпидемияга қарши чора тадбирлар схемасини тузиш ва ўтказишни;
* кўп тармоқли оилавий поликлиникаларда (КТОП) эпидемияга қарши тартибни (режимни) ташкиллаштиришни;
* эпидемик ўчоқда жорий дезинфекция ўтказишни ташкиллаштира олишни;
* КТОП марказлашган стерилизация бўлиминингиштартибини;
* эмлаш картотекасибилан ишлаш, ф. 063/у бўйича вакцинация ва ревакцинация ўтказилишининг тўғрилигини таҳлил қилиш ва № 5, 6 ҳисобот шаклларини;
* юқумли касалликлар эпидемиологик анамнезини тўплашни;
* юқумли касалликлар эпидемик ўчоқларида эпидемиологик текшириш ўтказиш ва юқумли касалликлар эпидемик авжолишларининг (эпидемические вспышки) таснифини ўтказишни **б*илиши ва улардан фойдалана олиши;***

Булар билан бир қаторда бакалавр:

* турли эпидемиологик тадбирлар ўтказишда мавжуд инструктив қўл-ланмалар, буйруқлар, справочник ва жадваллардан фойдаланиш;
* юқумли касалликлар эпидемиологик анамнезини тўғри тўплай олиш;
* юқумли касалликлар қўзғатувчиларининг инфекция манбалари, тарқа-тиш йўллари ва омилларини эрта аниқлаш бўйича;
* шошилинч хабарнома (карта экстренного извещения) картасини тўғри тўлдира олиш юзасидан;
* меёрий хужжат ва далолатномалардан фойдалана олиш бўйича;
* дезинфекция ва стерилизация ўтказиш учун зарур бўлган препаратлар ва техник воситаларни қўллай олиш юзасидан;
* юқумли касалликлар иммунопрофилактикаси учун қўлланиладиган препаратларнинг яроқлигини аниқлаш;
* иммунопрофилактика ўтказиш ва ташкиллаштириш асослари юзасидан;
* профилактик эмлаш календарь режасини тузиш, эмлашга кўрсатма ва монеликлар шунингдек профилактик эмлашни ўтказиш услублари бўйича;
* вакцинация ва ревакцинация ўтказиш учун шахсларни саралай олиш;
* юқумли касалликлар профилактикаси бўйича санитар оқартув ишларни ўтказиш;
* юқумли касалликлар эпидемик ўчоқларида мулоқотда бўлган шахслар ўртасида шошилинч (экстренная) профилактика ўтказиш бўйича;
* қутуриш, вабо, ўлат ва бошқа юқумли касалликлар эпидемик ўчоқларида шошилинч (экстренная) профилактика ўтказа олиш;
* қоннинг юпқа суртмасини ва йўғон томчисини тайёрлаш техникаси ва услубини қўллай олиш бўйича;
* карантин ва ўта хавфли инфекцияларда профилактик ва эпидемияга қарши чора-тадбирлар ўтказилиш хусусиятлари ўзлаштириш;
* ҳимоя костюмларини кийиш ва ечиш қоида ва тартиби бўйича ***кўникмаларига эга бўлиши керак.***
* даволаш профилактик муассасаларининг ҳисобга олиш ва ҳисобот ҳужжатларини тўғри тўлдириш ва тузиш бўйича;
* юқумли касалликлар эпидемик ўчоқларида эпидемиологик текшириш ўтказиш услубларини ўзлаштириш асосида;
* ижтимоий, аҳамиятга эга бўлган касалликларнинг эпидемиологик диагностикасини ўтказа олиш;
* эпидемик ўчоқларида инфекция манбаларига қаратилган, ўтиш механизмини узиш бўйича ва мулоқатда бўлган шахсларга нисбатан олиб бориладиган эпидемияга қарши чора-тадбирларни амалга ошириш юзасидан;
* беморлар ва улар билан мулоқотда бўлган шахсларни лаборатор текшириш бўйича;
* дезинфекция, дезинсекция, дератизация ва стерилизация юзасидан;
* профилактик ва жорий дезинфекция ва стерилизация ўтказиш бўйича;

- ўз фикр-мулоҳаза ва хулосаларини асосли тарзда аниқ баён эта олиш ***малакаларига эга бўлиши керак.***

**III**.**Асосий назарий қисм (маъруза машғулотлари)**

**Эпидемиология фанидан маъруза машғулотлар учун қуйидаги**

**мавзулар тавсия этилади:**

**1-мавзу. Асосий эпидемиологик тушунчалар. Эпидемик жараён ҳақидаги таълимот. Юқумли ва юқумли бўлмаган касалликларни ўрганишга эпидемиологик ёндошиш. Эпидемиологик тадқиқот усуллари**

Эпидемиология ҳақидаги замонавий тушунчалар, унинг таркиби, предмети ва вазифалари. Эпидемиологиянинг умумий тиббиёт фани сифатида ва эпидемик жараён ҳақидаги фан сифатида шаклланиши. Эпидемиологиянинг мақсад ва вазифалари тушунчаларининг кенг қирралилиги. Эпидемиологиянинг умумий тиббиёт фани сифатида ва эпидемик жараён ҳақидаги фан сифатида профилактик дастурлар ишлаб чиқариш учун юқумли ва юқумли бўлмаган касалликларнинг аҳоли ўртасида келиб чиқиш сабабларини, шарт-шароитини ва шаклланиш механизмини ўрганувчи, яъни соғлиқни сақлашнинг профилактик йўналиши диагностик дисциплинасидир.

Эпидемик жараён таърифи. Паразитлар тавсифи. Эпидемик жараённинг таркибий қисмлари . Эпидемик жараён звенолари. Инфекция манбаи. Юқиш механизми. Мойил организм . Популяцион иммунитет ва эпидемик жараённинг ўз-ўзини бошқариш назарияси Эпидемиологик маълумотлар йиғиш. Тасвирлаш босқичи. Касалланганлар таркибининг таҳлили ва хавфли гуруҳларни аниқлаш. Эҳтимол тутилган хавф омиллари тўғрисидаги фаразнинг шаклланиши. таҳлилий босқич. Расмий-мантиқ услублари. Биостатистика услублари. Когорт текширишлар. Эпидемиологик текширишларда хатоларнинг манбалари ва уларни бартараф этиш йўллари.Ўчоқларни эпидемиологик текшириш усули.

**2-мавзу. Юқумли касалликларнинг махсус профилактикаси. Эмлаш воситалари ва уларни қўллаш усуллари. Эмлаш ишларини ташкиллаштириш. Профилактик эмлаш самарадорлигини баҳолаш. Хавфсиз эмлашни тадбиқ этиш.**

Иммунопрофилактиканинг умумий масалалари. Иммунопрофи-лактиканинг эпидемияга қарши чора-тадбирлар тизимида тутган ўрни, айрим юқумли касаллик гуруҳлари профилактикасидаги аҳамияти. Аҳолининг актив ва пассив иммунизацияси. Вакцина препаратларининг типлари ва турлари, уларнинг тавсифи. Эмлаш турлари: режали ва эпидемик кўрсатмага асосан. Вакцинал реакциялар. Вакцинациядан кейинги асоратлар ва уларнинг профилактикаси. Эмлашга монеликлар. Аҳолининг мойиллиги. Аҳолининг иммун таркиби, уни табиий ва сунъий ҳосил қилиш йўллари. Ииммунопрофилактика ишини ташкил қилиш. Профилактик эмлаш календари. Жаҳон Соғлиқни Сақлаш Ташкило-тининг (ЖССТ) иммунизацияни кенгайтирилган дастури Режали профилактик эмлашни ташкиллаштириш босқичлари. Эмлаш препаратларини сақлаш шароити ва транспортировкаси, “совуқлик занжири” тушунчаси. Эмлаш тадбирларининг сифати ва самарадорлигини баҳолаш илмий-методик асослари. Аҳолининг касалланишини камайишида вакцинациянинг роли. Аҳоли иммуни-тетининг эпидемик жараён ривожланишидаги аҳамияти. Эмлаш самарадор-лигини баҳолаш усуллари.

**3-мавзу. Ўткир ичак инфекциялари, шигеллёзлар, сальмонеллёз ва тиф-паратиф касалликлар эпидемиологияси, профилактикаси ва эпидемияга қарши чора-тадбирларни ташкиллаштиришнинг ўзига хослиги ва моҳияти.**

Ичак гуруҳи инфекцияларининг умумий характеристикаси. Ўтказиш механизми хусусиятлари. Эпидемик жараённинг намоён бўлиши. Ижтимоий ва табиий шароитларнинг эпидемик жараённинг ривожланишидаги аҳамияти. Касалликларнинг мавсумийлиги. Касалланишнинг шаҳар ва қишлоқ аҳолиси ўртасида кузатилиш хусусиятлари. Шифохона шароитида ичак гуруҳи инфек-цияларининг эпидемиологик хусусиятлари. Профилактик ва эпидемияга қарши чора тадбирлар. Юқиш механизмини узишга қаратилган чора тадбирларнинг аҳамияти. Эпидемияга қарши йўналишдаги санитария-гигиеник чора тадбир-лар. Энг кўп тарқалган касалликларнинг эпидемиологияси ва профилактикаси. Ўткир ичак инфекциялари (ЎИИ), ич буруғ, сальмонеллезлар, тифопаратиф касалликлари (ТПК) ва бошқалар. Ичак гуруҳи инфекцияларида эпидемиологик назоратнинг асосий йўналишлари.

**4-мавзу. Сапроноз касалликлар.Ичак иерсинозлари. Сохта сил. Геольментозлар, биогельментлар. Касалликни келиб чиқиши, профилактикаси ва эпидемияга қарши чора-тадбирларни ташкиллаштиришнинг ўзига хос хусусиятлари Паразитар касалликлар эпидемиологияси ва профилактикаси хусусиятлари. Безгак эпидемиологияси.**

“Сапронозлар” тушунчасининг таърифи. Қўзғатувчилар экологияси ва улар келтириб чиқарган касалликларнинг эпидемиологик хусусиятлари. Сапроноз инфекцияларга табиий ўчоқлилик ҳақидаги таълимотнинг тадбиқ этилиши. Инфекцион касалликлар таркибида сапронозларнинг тутган ўрни. Даволаш профилактик муассасалари шароитида сапронозов касалликлар келиб чиқиши ва тарқалиши хавфи. Сапронозлар касалликларида эпидемияга қарши чора тадбирлар комплекси.Геольментозлар, биогельментлар. Касалликни келиб чиқиши, профилактикаси ва эпидемияга қарши чора-тадбирларни ташкиллаштиришнинг ўзига хос хусусиятлари Паразитар касалликлар эпидемиологияси ва профилактикаси хусусиятлари. Безгак эпидемиологияси профилактикаси.

Маъруза машғулотлар мультимедия қурилмалари билан жиҳозланган аудиторияда бир академик гуруҳга бир ўқитувчи томонидан ўтказилиши лозим. Машғулотлар фаол ва интерактив усуллар ёрдамида ўтилиши, мос равишда муносиб педагогик ва ахборот технологияларини қўллаш асосида амалга оширилади.

**IV. Амалий машғулотлар бўйича кўрсатма ва тавсиялар.**

Фан бўйича машғулотлар 50% назарий (маъруза ва амалий машғулот) ва 50% амалий қисм (ўқув клиник амалиёт)дан иборат бўлган ҳолда ўтказилади.

Амалий машғулотнинг назарий ва амалий қисми ўзаро боғлиқ ҳолда ўтказилади.

1. Эпидемиологиянинг таърифи, мақсади, тарихи ва асосий ривожланиш босқичларини, эпидемиологиянинг фан сифатидаги тушунчаларининг эволю-цияси,турли тиббиёт фанлари таркибида ва соғлиқни сақлаш тизимида эпи-демиологиянинг тутган ўрнини ўргатиш.
2. Асосий эпидемиологик тушунчалар. Эпидемик жараён ҳақидаги таълимотни, Юқумли ва юқумли бўлмаган касалликларни ўрганишга эпидемиологик ёндошишни,эпидемиологик тадқиқот усулларини ўргатиш.
3. Даволаш профилактик муассасаларида (ДПМ) профилактик ва эпидемияга қарши чора-тадбирларни ташкиллаштириш. Дезинфекция, дезинсекция, дератизация ва стерилизация уларнинг турлари, воситалари ва қўллаш усулларини ўргатиш.. Дезинфекцион камераларни турларини ишлаш принципини,. Дезинфекция ишини ташкиллаштиришни ўргатиш.
4. Юқумли касалликларнинг махсус профилактикасини,эмлаш воситалари ва уларни қўллаш усулларини, эмлаш ишларини ташкиллаштиришни, профилактик эмлаш самарадорлигини баҳолашни,эмлаш календарини, хавфсиз эмлашни тадбиқ этишни ўргатиш.
5. Ўткир ичак инфекциялари, шигеллёзлар, сальмонеллёз ва тиф-паратиф касалликлар эпидемиологиясини, профилактикасини ва эпидемияга қарши чора-тадбирларни ташкиллаштиришни ўргатиш..
6. Нафас йўли инфекциялари дифтерия, қизамиқ, кўкйўтал, тепки, скарлатина, менингококк инфекцияси, гриппи ва ЎРВИлар эпидемиологиясини, профилактикасини ва эпидемияга қарши чора-тадбирларни ташкиллаштиришни ўргатиш.
7. Вирусли гепатитлар ва Орттирилган Иммун Танқислиги Синдроми (ОИТС) касалликлар эпидемиологиясини ва профилактикасини хусусиятлари, эпидемияга қарши курашиш тадбирларини ташкиллаштириш тартибини ўргатиш. Вирусли гепатитларнинг иммунопрофилактикасини ташкил қилишни ўргатиш.

Амалий машғулотлар мультимедиа қурилмалари билан жиҳозланган аудиторияда бир академик гуруҳга бир ўқитувчи томонидан ўтказилади.

Амалий машғулот давомида аниқ бир мавзуларни назарий жиҳатдан чуқур ўрганиш, услубий жиҳатдан долзарб бўлган мавзуларни чуқур тахлил қилиш, алоҳида муоммолар бўйича илмий жиҳатдан ишлаб чиқиш мақсадида савол-жавоб, суҳбат, доклад ва рефератларни муҳокама қилиш, ёзма назорат ишларини олиш, вазиятли масалаларни муҳокама қилиш ва тест саволларига жавоб бериш орқали эгалланилади. Шу билан бирга машғулот давомида интерфаол усуллардан ва компьютер, инновацион технологиялардан фойдаланган ҳолда назарий билимларни мустаҳкамлаш лозим.

Амалий машғулотларни ўтказишда қуйидаги дидактик тамойилларга амал қилинади:

* Амалий машғулотларни мақсадини аниқ белгилаб олиш;
* Ўқитувчининг инновацион педагогик фаолияти бўйича билимларни чуқурлаштириш имкониятларига талабаларда қизиқиш уйғотиш;
* Талабада натижани мустақил равишда қўлга киритиш имкониятини таъминлаш;
* Талабани назарий-методик жиҳатдан тайёрлаш.

Эпидемиология фани бўйича амалиётни ўтиш даврида талабалар амалий кўникмаларни ўзлаштиришлари кўзда тутилган.

**Амалий кўникмалар рўйхати:**

1. Турли эпидемиологик тадбирлар ўтказишда мавжуд инструктив қўл-ланмалар, буйруқлар, справочник ва жадваллардан фойдаланиш;
2. Юқумли касалликлар эпидемиологик анамнезини тўғри тўплай олиш;
3. Юқумли касалликлар қўзғатувчиларининг инфекция манбалари, тарқа-тиш йўллари ва омилларини эрта аниқлаш бўйича;
4. Шошилинч хабарнома (карта экстренного извещения) картасини тўғри тўлдира олиш юзасидан;
5. Меёрий ҳужжат ва далолатномалардан фойдалана олиш бўйича;
6. Дезинфекция ва стерилизация ўтказиш учун зарур бўлган препаратлар ва техник воситаларни қўллай олиш юзасидан;
7. Юқумли касалликлар иммунопрофилактикаси учун қўлланиладиган препаратларнинг яроқлигини аниқлаш;
8. Иммунопрофилактика ўтказиш ва ташкиллаштириш асослари юзасидан;
9. Профилактик эмлаш календарь режасини тузиш, эмлашга кўрсатма ва монеликлар шунингдек профилактик эмлашни ўтказиш услублари бўйича;
10. Вакцинация ва ревакцинация ўтказиш учун шахсларни саралай олиш;
11. Юқумли касалликлар профилактикаси бўйича санитар оқартув ишларни ўтказиш;
12. Юқумли касалликлар эпидемик ўчоқларида мулоқотда бўлган шахслар ўртасида шошилинч (экстренная) профилактика ўтказиш бўйича;
13. Қутуриш, вабо, ўлат ва бошқа юқумли касалликлар эпидемик ўчоқларида шошилинч (экстренная) профилактика ўтказа олиш;
14. Қоннинг юпқа суртмасини ва йўғон томчисини тайёрлаш техникаси ва услубини қўллай олиш бўйича;
15. Карантин ва ўта хавфли инфекцияларда профилактик ва эпидемияга қарши чора-тадбирлар ўтказилиш хусусиятлари ўзлаштириш;
16. Ҳимоя костюмларини кийиш ва ечиш қоида ва тартиби.

**Ўқув амалиётни ташкил этиш бўйича кўрсатма ва тавсиялар**

Талабаларнинг “Эпидемиология” фани бўйича амалиёти таълим жараёнининг 50%ини ташкил қилади ва амалий машғулотлар “Умумий ва хусусий эпидемиология” бўлимида, Республика туман ДСЭНМларнинг эпидемиология бўлимларида,поликлиникларда ўтказилади.

Амалий машғулотда амалий кўникмаларга ўргатиш жараёни батафсил режалаштирилади ва бир неча босқични ўз ичига олади:

1. Биринчи босқич – машғулотнинг мақсади ва вазифаларидан келиб чиқган ҳолда ўрганилаётган амалий кўникмани ўрганиш мотивацион асоси аниқланади, унинг назарий жиҳатлари муҳокама қилинади. Амалий кўникмаларни амалга ошириш учун керакли асбоб анжомлар ишлаш механизми, ишлатиш қоидалари билан талабар таништирилади.

2. Иккинчи босқич – амалий кўникмани намойиш қилиб бериш ва кўп марта машқ қилиш. Бу босқични амалга ошириш учун амалий кўникмаларни кадамма кадам алгоритми педагог томонидан ва видеофильмлар орқали намоиш этилади, алгоритм асосида босқичма босқич тўғри бажаришга алоҳида эътибор қаратилади. Талаба амалий кўникмани мустакил, бироқ педагог назорати остида тренажёрлар, фантомлар ва манекенларда, талабалар ўзаро бир-бирида кўп марта машқ қилиб ўрганадилар. Бошида барча босқичларини алоҳида, кегин умумлаштирган холда тўлиқ ва тўғри бажара олгандан сўнг амалиётга қўллашга руҳсат берилади (имитацион тренинг).

Иккинчи босқични амалга ошириш учун кафедра томонидан ишлаб чиқилган амалий кўникмалар қадамма қадам алгоритми ва видеофильми, ўкув-услубий қўлланмаси, бажариш схемаси ёки техникаси ва ҳ.к., баҳолаш мезонлари ишлаб чиқилган бўлиши лозим. Тренажёрлар, фантомлар ва манекенлар, имитаторлар, асбоб анжомлар бўлиши лозим ва керакли шарт шароитлар (максимал даражада иш шароитига яқин моделлаштирилган) яратилиши лозим. Бу босқичда педагог назорат қилади ва керак бўлганда талабалар ишидаги хатоликларни тўғирлайди. Бу жараёнда талаба ҳаракатлари видеотасвирга олиниб ўзига намоиш этилиши, критик муҳокама қилиниши мумкин. Талаба, унинг хатоси нимада эканлигини, ўқитувчига ва бошқа талабаларга тушунтириб беради ва сўнгра муолажани такрорлайди. Интерфаоллик шунда намоён бўладики, бунда бошқа талабалар эксперт сифатида чиқишда ва ўқитилаётган талабанинг амалий кўникмани тўғри ўзлаштирганлигини баҳолашда иштирок этадилар. Амалий кўникма афтоматизм дарсигача етказилиши мақсадга мувофиқ.

3. Учинчи босқич - ўрганилган билим ва амалий кўникмани қўллаш. Бу босқичда талаба ўзлаштирилган билим ва амалий кўникмани турли хил ҳолатларда (шу жумладан шошилинч ҳолатларда) қўллашга, олинган натижаларни тахлил қилишга ва шу маълумотлар асосида ҳаракат тактикасини белгилашга педагог назоратида ўргатилади.

Учинчи босқични амалга ошириш учун кафедра томонидан ишлаб чиқилган ўқув, услубий қўлланмалар, фотосуратлар, вазиятли масалар ва тестлар тўплами, кейслар, протоколлар, ўргатувчи юқумли касалликлар карталар ва х.қ. ишлатилиши лозим. Интерфаоллик шунда намоён бўладики, бунда бошқа талабалар нафақат эксперт сифатида чиқишда ва ўқитилаётган талабанинг амалий кўникмани тўғри ўзлаштирганлигини баҳолашда балки командада ишлашда иштирок этадилар.

4. Тўртинчи босқич – ҳулоса. Бу босқичда педагог талаба томонидан олинган билим ва эгаллаган кўникмани беморларда, турли хил вазиятларда, фаолият жараёнида тўғри ва тўлиқ қўллай олишига ишонч ҳосил қилиши керак ва шунда амалий кўникма ўзлаштирилди деб ҳисобланади.

Тўртинчи босқични амалга ошириш учун талаба мустақил ишлаши педагог томонидан назорат қилинади, тиббий ҳужжатларни, юқумли касаллик картасини ёзиб ҳимоя қилганда баҳоланади.

Машғулот сўнггида ўқитувчи ҳар бир талабанинг амалий кўникмани ўзлаштирганлигини тасдиқлайди. Талаба амалий кўникмани ўзлаштира олмаган вазиятларда, машғулотдан ташқари вақтда мустақил ўзлаштириш тавсия этилади ва педагогга қайта топширади. Талаба барча амалий кўникмаларни ўзлаштирган ҳолда фанни ўзлаштирган ҳисобланади.

**Лаборатория ишларини ташкил этиш бўйича кўрсатмалар**

Фан бўйича лаборатория ишлари намунавий ўқув режада кўзда тутилмаган.

**V.Мустақил таълим ва мустақил ишлар**

Мустақил таълим учун тавсия этиладиган мавзулар:

1. Асосий эпидемиологик тушунчалар. Эпидемик жараён ҳақидаги таълимот. Юқумли ва юқумли бўлмаган касалликларни ўрганишга эпидемиологик ёндошиш. Эпидемиологик тадқиқот усуллари.
2. Даволаш профилактик муассасаларида (ДПМ) профилактик ва эпидемияга қарши чора-тадбирларни ташкиллаштириш. Дезинфекция, дезинсекция, дератизация ва стерилизация. Уларнинг турлари, воситалари ва қўллаш усуллари. Дезинфекцион камералар. Дезинфекция ишини ташкиллаштириш.
3. Юқумли касалликларнинг махсус профилактикаси. Эмлаш воситалари ва уларни қўллаш усуллари. Эмлаш ишларини ташкиллаштириш. Профилактик эмлаш самарадорлигини баҳолаш. Хавфсиз эмлашни тадбиқ этиш. Химиопрофилактика.
4. Ўткир ичак инфекциялари, шигеллёзлар, сальмонеллёз ва тиф-паратиф касалликлар эпидемиологияси, профилактикаси ва эпидемияга қарши чора-тадбирларни ташкиллаштиришнинг ўзига хослиги ва моҳияти.
5. Нафас йўли инфекциялари эпидемиологияси, профилактикаси ва эпидемияга қарши чора-тадбирларни ташкиллаштиришнинг ўзига хос хусусиятлари ва мазмуни: дифтерия, қизамиқ, кўкйўтал, тепки, скарлатина, менингококк инфекцияси, гриппа ва ЎРВИ.
6. Вирусли гепатитлар ва Орттирилган Иммун Танқислиги Синдроми (ОИТС) касалликлар эпидемиологияси ва профилактикаси хусусиятлари. Эпидемияга қарши курашиш тадбирларини ташкиллаштириш тартиби. Вирусли гепатитларнинг иммунопрофилактикаси.
7. Сапроноз касалликлар. Ичак иерсинозлари. Сохта сил. Гельментозлар, биогельментлар. Касалликни келиб чиқиши, профилактикаси ва эпидемияга қарши чора-тадбирларни ташкиллаштиришнинг ўзига хос хусусиятлари Паразитар касалликлар эпидемиологияси ва профилактикаси хусусиятлари. Безгак ва гельминтозлар. (ДСЭНМ паразитология лаб. )
8. Касалхона ичи инфекцияларининг умумий таснифи. Хирургия соҳаси инфекциялари, сийдик чиқариш ва қон айланиш тизими инфекциялари. Назокомиал пневманиялар. Касалхона ичи сальмонеллёзлари. Эпидемиологияси ва эпидемияга қарши чора тадбирлар.
9. Ўзбекистон Республикаси худудларини карантин ва ўта ҳавфли юқумли касалликларнинг чет эллардан олиб киритилишидан санитария мухофазалаш. Карантин ва Ўта хавфли инфекциялар профилактикаси в аэпидемияга қарши ишларни ташкиллаштириш хусусиятлари: Вабо, ўлат, куйдирги, геморрагик иситма ва бошқалар.

Фан бўйича мустақил иш аудиторияда ва аудиториядан ташқари ўтказилади.

Талаба мустақил ишини ташкил этишда қуйидаги шакллардан фойдаланилади:

* Аудитория машғулотларидан ташқари тренажер, муляж ва симуляцион залларида /марказларида тасдиқланган амалий кўникмаларни педагог назоратида сон ва сифат жихатдан бажариш ва амалий кўникмаларни ўзлаштириш дафтарларида акс эттириш
* Айрим мавзуларни ўқув адабиётлари ёрдамида мустақил ўзлаштириш;
* Берилган мавзу бўйича ахборот (реферат) тайёрлаш;
* Фаннинг мавзулари устида махсус ёки илмий адабиётлар (монографиялар, мақолалар) бўйича ишлаш ва маърузалар қилиш;
* Вазиятли масалалар ечиш;
* График органайзерларни ишлаб чиқиш ва тўлдириш;
* Кроссвордлар тузиш ва ечиш;
* Презентация ва видеороликлар тайёрлаш ҳамда мустақил иш жараёнида кенг қўллаш ва ҳ.к.

***Фан бўйича курс иши (лойиҳаси)***

Фан бўйича курс иши ўқув режасида кўзда тутилмаган.

**VI. Асосий ва қўшимча ўқув адабиётлар ҳамда ахборот манбаалари**

**Асосий адабиётлар**

1. Жаҳон соғлиқни сақлаш ташкилотининг “Вакциналар ёрдамида бошқарилувчи юқумли касалликларва иммунизация” дастури бўйича тиббиёт ходимлари ва педагоглар учун қўлланмаси. – Тошкент. РИО ТМА. 2018 й.
2. Миртазаев О.М., Зуева Л.П., Матназарова Г.С. Эпидемиология. Дарслик. – Тошкент. “Ишонч МЧЖ” 2016 й.
3. Миртазаев О.М. ва бошқа ҳаммуалифлар. Эпидемиологиядан амалий машғулотлари учун ўқув қўлланма. – Тошкент. Адабиёт учқунлари. 2015 й.

**Қўшимча адабиётлар**

1. Зуева Л.П., Яфаев Р.Х. Эпидемиология. Учебник. Санкт-Петербург. 2006 г.

2.Ўзбекистон Республикаси “Аҳолининг санитария-эпидемиологик осойишталиги тўғрисида”ги Қонуни. - Тошкент: 26.08. 2015й.

3.Ўзбекистон Республикаси СанМ ва Қ. №0239-07, 06.01.2015й.

4.Ўзбекистон Республикаси Соғлиқни сақлаш вазирлигининг 27,01.2015 йилдаги 36-сонли буйруғи - “Бошқарилувчи юқумли касалликлар иммуно профилактикасини ташкил қилиш” тўғрисида ва бошқа тегишли буйруқлар.

**Интернет сайтлари:**

1. www.minzdrav.uz;
2. www.tma. uz
3. www. Ziyonet;
4. [www.epid.uz](http://www.эпид.уз);
5. [www.epidem.uz](http://www.эпидем.уз);
6. <https://www.iaea.org/> (International Atomic energ. Agen.)